CELEX: 31996R2184
Language: sk
Date: 1996-10-28 00:00:00
Title: Nariadenie Rady (ES) č. 2184/96 z 28. októbra 1996 týkajúce sa dovozu ryže do spoločenstva pochádzajúcej a dovážanej z Egypta

Dôležité právne oznámenie

|

31996R2184

Úradný vestník L 292 , 15/11/1996 S. 0001 - 0001

		Nariadenie Rady (ES) č. 2184/96z 28. októbra 1996týkajúce sa dovozu ryže do spoločenstva pochádzajúcej a dovážanej z EgyptaRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113,so zreteľom na návrh Komisie,keďže spoločenstvo a Egyptská arabská republika sa dohodli, po dohode vo forme výmeny listov, že colné poplatky, ktoré sa majú uplatniť na dovozy ryže (kód KN 1006) pochádzajúcej a dovážanej z Egypta, majú byť poplatky počítané v súlade s článkom 12 nariadenia Rady (EHS) č. 1418/76 z 21. júna 1976 o spoločnej organizácii trhu s ryžou [1], znížené o čiastku rovnajúcu sa 25 % hodnoty uvedených poplatkov a že poskytnuté zníženie nebude podmienené tým, aby Egypt vyberal vývozný poplatok za výrobok;keďže nariadenie Rady (EHS) č. 1250/77 zo 17. mája 1977 týkajúce sa dovozu ryže z Egyptskej arabskej republiky [2] by sa malo v tejto súvislosti zrušiť,PRIJALA TOTO ROZHODNUTIE:Článok 1Colné poplatky pri dovoze ryže do spoločenstva (kód KN 1006) pochádzajúcej a dovážanej z Egypta majú byť poplatky počítané v súlade s článkom 12 nariadenia (EHS) č. 1418/76, znížené o čiastku rovnajúcu sa 25 % hodnoty uvedených poplatkov v rámci ročného limitu 32000 ton.Článok 2Dojednania na vykonávanie tohto nariadenia vrátane akýchkoľvek dozorných opatrení sa musia prijať v súlade s postupom ustanoveným v článku 27 nariadenia (EHS) č. 1418/76.Článok 3Nariadenie (EHS) č. 1250/77 sa týmto zrušuje.Článok 4Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.Bude sa uplatňovať od 1. mája 1996.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Luxemburgu 28. októbra 1996Za RadupredsedaD. Spring[1] Ú. v. ES L 166, 25.6.1976, s. 1. Nariadenie v znení nariadenia (ES) č. 3072/95 (Ú. v. ES L 329, 30.12.1995, s. 18).[2] Ú. v. ES L 146, 14.6.1977, s. 9.--------------------------------------------------